text: Oliespild gør Toftlundvej spejlglat: Politi spærrer vej 
  17 december 2014 kl. 13.40
  Det er spejlglat på Toftlundvej ved Ribe efter oliespild. Derfor har politiet nu valgt at spærre vejen.
  Der bliver gjort rent på livet løs på Toftlundvej ved Ribe onsdag eftermiddag.
  Oliespild har gjort vejen spejlglat, og derfor har Syd- og Sønderjyllands Politi valgt at spærre vejen indtil rengøring har gjort den farbar igen.
  Politiet oplyser, at de regner med at åbne vejen igen kl 15.30 onsdag.
  Oliespild på Toftlundvej ved Ribe mellem Spandet og Damhus. Kørebanen er spejlglat og afspærret. Rengøring iværksat. #politidk
  
  Vi forventer, at kunne åbne Toftlundvej ved Ribe igen kl. 1530.   #politidk
  
  